Печено свинско с кореноплодни ♥ roasted pork withe root vegetables
### С днешното предложение за печено свинско с подходящи за сезона зеленчуци, искам да ви пожелая най-прекрасните и уютни празници!


### Бъдете здрави, честити и мноооого щастливи! Светли празници на всички!



### В сезона на свинското и винското.... Какво по хубаво от печено свинско месо с кореноплодни зеленчуци? Ето и рецептата, ще се радвам да опитате!


### **Необходими продукти:**


### *за 6-8 порции*


### 1 бр. (около 1,5 кг) обезкостен свински бут, на стайна температура


### 2-3 с.л. зехтин


### сол и прясно смлян черен пипер на вкус


### 50 мл балсамова редукция с вкус нар + допълнително за поливане на месото


### 2-3 с.л. свеж розмарин, нарязан на ситно


### 2-3 моркова, нарязани на ивици с дължина 3-4 см и дебелина 1 см


### 2-3 бр. пащърнак, нарязан на ивици с дължина 3-4 см и дебелина 1 см


### 2 глави червен лук, нарязани грубо на 4


### 1 глави бял лук, нарязани грубо на 4


### 1 глава чесън, нарязана на половинки


### **Начин на приготвяне:**


### Загрейте фурната на 230С (на долен реотан с вентилатор) и подгответе тава, в която поставете решетка за месото и зеленчуците.


### Втрийте в месото зехтина, солта, черния пипер и балсамовата редукция, като се стремете подправките да попият навсякъде. С канап стегнете месото за да добие желаната от вас форма и поръсете от всички страни с розмарин. Поставете месото върху решетката.


### В купа смесете морковите, пащърнака и лука и овкусете със сол, черен пипер и малко зехтин. Разбъркайте добре и подредете зеленчуците около месото. Добавете и чесъна.


### Печете за 30 минути, след което извадете от фурната и намалете температурата на 180С.


### Залейте месото с допълнително балсамова редукция с нар и разнесете с четка. Поставете сонда в най-дебелата част на месото и върнете във фурната докато вътрешната температура на месото достигне 66С за medium или 71С за medium well или 77С за well done. Аз предпочитам месото medium. Щом това стане, извадете месото и го покрийте с фолио да отпочине за 8-10 мин. В случай, че не притежавате сонда печете по още 25 минути за всеки 500 г месо.


### Докато месото отпочива може да приготвите сос от соковете останали в тавата.


### В малка бучка масло запържете 1 с.л. царевечно нишесте. Добавете соковете от месото и зеленчуците,  ½ чаша вино по ваш избор и 100 мл. вода.  Оставете соса да къкри до получаване на желаната гъстота.




---


### *Рецепта е реализирана с любезното съдействие на [kaufland](https://www.kaufland.bg/), където може да отгкриете всички продукти за нея.*




---


### *Ако публикацията ви е харесала може да я споделите с приятелите си и не забравяйте да се абонирайте за новите статии в блога [тук](http://eepurl.com/cguvfd) или следете страничката във [facebook](https://www.facebook.com/culinarywithme/).*

